“ชาวกิ่งแก้ว” กุมขมับ! “รง.หมิงตี้” มีประกัน 20 ลบ. หวั่นไม่พอเยียวยา
“ชาวกิ่งแก้ว” กุมขมับ! “โรงงานหมิงตี้” มีทุนประกันรับผิดต่อบุคคลภายนอกเพียง 20 ลบ. หวั่นไม่พอจ่ายเยียวยา
“ชาวกิ่งแก้ว” กุมขมับ! “โรงงานหมิงตี้” มีทุนประกันรับผิดต่อบุคคลภายนอกเพียง 20 ลบ. หวั่นไม่พอจ่ายเยียวยา
7 ก.ค. 2564

จากกรณีเหตุระเบิดเพลิงไหม้โรงงานผลิตโฟมและเม็ดพลาสติก (วันที่ 5 กรกฎาคม 2564) ของ บริษัท หมิงตี้ เคมีคอล จำกัด ซึ่งเป็นบริษัทร่วมทุนไทย-ไต้หวัน ตั้งอยู่ในซอย 21 ถนนกิ่งแก้ว ตำบลบางพลีใหญ่ อำเภอบางพลี จังหวัดสมุทรปราการ  ทำให้ชาวบ้านบริเวณใกล้เคียงได้รับบาดเจ็บ และด้วยแรงระเบิดดังกล่าวก่อให้เกิดความเสียหายของบ้านเรือนในรัศมีใกล้เคียงเป็นจำนวนมาก
ทั้งนี้ เหตุการณ์ข้างต้นส่งผลให้มีนักดับเพลิงเสียชีวิต 1 คน และมีผู้ได้รับบาดเจ็บกว่า 40 ราย และมีบ้านเรือนเสียหายประมาณ 100 หลัง
โดยล่าสุดสำนักงานคณะกรรมการกำกับและส่งเสริมการประกอบธุรกิจประกันภัย (คปภ.) จังหวัดสมุทรปราการ ได้ทำการตรวจสอบการทำประกันภัยของบริษัทฯในเบื้องต้น พบว่าได้จัดทำประกันภัยรองรับไว้ 3 กรมธรรม์ รวมมูลค่ากว่า 400 ล้านบาท คือ
ทั้งนี้ กรมธรรม์ดังกล่าวเริ่มคุ้มครองตั้งแต่ วันที่ 5 เมษายน 2564 สิ้นสุดวันที่ 5 เมษายน 2565 ซึ่งมีบริษัทร่วมรับประกันภัย ได้แก่ บมจ.คุ้มภัยโตเกียวมารีนประกันภัย 40% , บมจ.ทิพยประกันภัย 20% , บมจ.นวกิจประกันภัย 20% , บมจ.คิงไวประกันภัย 10% และ บมจ.วิริยะประกันภัย 10%
อย่างไรก็ตาม จากกรมธรรม์ข้อ 2 ที่ระบุไว้ว่า “กรมธรรม์ประกันภัยความรับผิดตามกฎหมายต่อบุคคลภายนอก ทุนประกันภัย 20,000,000 บาท” ทำให้เป็นที่น่าจับตาว่า เงินประกันดังกล่าวจะเพียงพอต่อการเยียวยาผู้เสียชีวิต ผู้บาดเจ็บ และความเสียหายของบ้านเรือนที่ได้รับผลกระทบในครั้งนี้ได้หรือไม่
ขณะที่ล่าสุดทาง “หมิงตี้ เคมีคอล” ได้ออกแถลงการณ์แสดงความเสียใจกับเหตุการณ์ที่เกิดขึ้น โดยพร้อมจะรับผิดชอบและชดใช้ค่าเสียหายที่เกิดขึ้น
 